Leopold Senghor

Léopold Sédar Senghor (1906 til 2001) esis Afrikana poeto e politikala duktero, qua servis kom unesma prezidanto di Senegal, de 1960 til 1980.

Lia poezio vaste aklamesis, ed il esis l'unesma Afrikano qua integraligis Académie Française, en 1983. Ilu skribis la liriki dil nacionala himno di Senegal: Pincez Tous vos Koras, Frappez les Balafons.

Kun Aimé Césaire, Frantz Fanon e Léon Damas, Senghor kreis koncepto di Négritude, importanta filozofiala movimento kun skopo distingar Afrikana kulturo de Europana influi.

La prezidanteso di Senghor karakterizesis da developo di Afrikana socialismo, quo kreesis kom indijena alternativo di Marxismo. Ye la 31ma di decembro 1980 il retretis favore sua chefministro, Abdou Diouf.

L'aeroportuo di Dakar, Internaciona Aeroportuo Dakar-Yoff-Léopold Sédar Senghor, nomizesis segun ilu.

Kategorio:Prezidanti di Senegal
Kategorio:Senegalana skriptisti
Kategorio:Afrikana poeti